**A projekt megszervezése**

A projekt egy jól szervezett cselekvés sor, együttműködők egy csoportja arra vállalkozik, hogy meghatározott idő alatt végrehajtson egy javulást segítő változást a szervezet/vállalat életében. A projekt kifejezés tehát a rövid meghatározása annak, hogy létre hozunk valami újat, hogy megváltoztatunk valamit, célszerűsítünk valamit. A meghatározott cél egyrészt leírását adja annak, hogy mit kell elérnünk azáltal, hogy munkát fektetünk az új dolog vagy a változás létre hozásába. Másrészt a projekt kezdetén tisztában kell lennünk azzal, hogy az összes ráfordításokat tekintve, milyen pénzügyi eredményre számítunk azzal, hogy a projekt megvalósul. Az újonnan létre hozott dolog pénzbe kerül, a meglévő rendszer megváltoztatása szintén pénzbe kerül, tehát kezdettől fogva tudni akarom, hogy mennyibe kerül mindez, és hogy milyen haszonra, azaz például fedezet növekedésre számíthatok a projekt befejezése után. Miután ezt tisztáztam, tervet készítek, és pontosan összeírom, mit kell tennem azért, hogy a kívánt célt elérjem. Az egyes tennivalók mellé felelős személyeket és határidőket rendelek. A projekt lebonyolításának tehát szabályszerű ütemterve van. A siker érdekében megfelelő szakembereket kell választani a tennivalók/részfeladatok felelősi posztjára, és jól kell megválasztanom az együttműködő személyeket. Fontos, hogy a projekt létrehozásáról és a folyamatáról a szervezet tájékozottsággal rendelkezzen, a projektvezető feladata, hogy elvégezze a projekt vezetésével járó összefoglaló és kommunikációs feladatokat a projekt team és az egyéb résztvevők, érdekeltek (angolul stakeholder) részére. A projekt vezetője okos projektmunkásokkal van körülvéve, mindez hiába, dönteni neki kell. Ez a projektvezető legfontosabb feladata. A projektben dolgozók egy-egy szakterület képviselői, ezért különböző mértékben támogatják a döntésre felterjesztett megoldást. Van, akinek a cél elérése érdekében összeállított megoldás jelentős többletmunkát okoz, egy másik kollégának jelentősen megkönnyíti a munkáját. Ezért, ha a projekt csapaton belül szavazásra kerül egy döntés, nem lesz azonos a támogatottsága. A mellette és az ellene szavazók is elmondják majd érveiket. A projekt vezetője terjeszti fel a döntést a vállalatvezetők felé, az ő dolga, hogy azt a döntést támogatja, amelyet a szavazás útján hoztak a projektmunkások, vagy vállalja a konfliktust és olyan döntést terjeszt a vállalatvezetés elé, amely kisebbségben maradt a projekten belül.